**Fnat behandling**

**Instruktion til behandling med NIX:**

Fnat skyldes en kløende mide. For at bekæmpe miden, er det vigtigt, at følgende råd følges nøje!

Start med et varmt bad, tør dig grundigt efterfølgende.

1. Smør Nix-cremen på huden. Hele kroppen- fra kæbelinjen og ned- behandles- også steder, der ikke kløer. (Børn under 2 år skal også smøres i ansigtet- dog ikke rundt om øjne og mund). Alle børn over 2 måneder kan behandles- gravide og ammende må ikke behandles med NIX, tal med lægen.
2. Cremen virker bedst, hvis den påsmøres om aftenen og får lov at sidde på natten over- Cremen skal MINIMUM sidde på 8 timer.
3. Undgå at berøre dine øjne og din mund, imens dine hænder er smurt ind i cremen.
4. Skift dit undertøj og sengetøj næste dag- Vask det så varmt som muligt- gerne kogevask og i hvert fald ved 60 grader.
5. ALLE husstandskontakter behandles samtidig. Evt. andre overnattende gæster behandles også.
6. Behandlingen gentages efter en uge - Også selvom symptomerne er forsvundet (vigtigt).
7. Det er normalt, at man kan opleve kløe et par uger efter behandlingen. Kontakt lægen hvis der ikke er bedring i kløen efter et par uger.

**Andre gode råd:**

1. Klip neglene korte og rens dem grundigt ifm NIX behandlingen
2. Vask al tøj, der har tæt kontakt med kroppen så varmt som muligt- gerne 60 grader
3. Tøj, der ikke tåler varm vask, kan lægges i en lukket plasticpose i fryseren et døgn
4. Støvsug møblerne grundigt og vask gulvene
5. Luft grundigt ud
6. Køb evt. allergipiller i håndkøb til at dulme kløen